Home প্রেসবক্স জিম্বাবুয়েকে হারিয়ে বিশ্বকাপ মিশন শুরু করল বাংলাদেশের যুবারা
রবিবার, জানুয়ারি ১৯, ২০২০ - ১২:২৩
আইসিসি অনূর্ধ্ব-১৯ বিশ্বকাপ মিশন জয় দিয়ে শুরু করল বাংলাদেশের যুবারা। বৃষ্টি আইনে ৬৪ বল হাতে রেখে জিম্বাবুয়েকে ৯ উইকেটে হারিয়েছে লাল-সবুজের প্রতিনিধিরা।
টসে হেরে প্রথমে ব্যাটিংয়ে নেমে ২৮.১ ওভারে ৬ উইকেট হারিয়ে জিম্বাবুয়ে ১৩৭ তুলতেই বৃষ্টি এসে হানা দিয়ে বসে মাঠে। পরে আর ব্যাট হাতে মাঠে নামতে পারেনি আফ্রিকার দলটি। তাদিওয়ানাশে মারুমানি ৩১, মিল্টন শুম্বা ২৮, এমানুয়েল বাওয়া ২৭ ও ডেন শাডেনডর্ফ করেন ২২* রান।
বল হাতে নেওয়া বাংলাদেশের পাঁচ বোলারই একটি করে উইকেট নেন। উইকেট নেন তানজিম হাসান সাকিব, শরিফুল ইসলাম, মৃত্যুঞ্জয় চৌধুরী, শামিম হোসেন ও রাকিবুল হাসান।
কিন্তু বৃষ্টি আইনে বাংলাদেশের লক্ষ্য দাঁড়ায় ২২ ওভারে ১৩০ রান। লক্ষ্য তাড়া করতে নেমে শুধু ওপেনার তানজিদ হাসানকে (৩২) হারিয়ে ১১.২ ওভারে ১৩২ রান তুলে ফেলে জুনিয়র টাইগাররা।
৫৮ রানের হার মানা দাপুটে এক ইনিংস খেলে ম্যাচ সেরা হন পারভেজ হোসেন ইমন। তার সঙ্গে দলকে জিতিয়ে মাঠ ছাড়েন ওয়ানডাউনে নামা মাহমুদুল হাসান জয় (৩৮*)।
বাংলাদেশের একমাত্র উইকেটটি নেন ডিওন মাইয়ার্স।